Suami Kim So Yeon, Lee Sang Woo Akan Buat Penampilan Istimewa Dalam “The Penthouse” Musim Kedua
Lee Sang Woo akan menyokong isterinya, Kim So Yeon dengan membuat penampilan istimewa dalam drama popular The Penthouse musim kedua, lapor Soompi. Kim So Yeon membintangi drama The Penthouse dengan memainkan peranan sebagai Cheon Seo Jin, diva di Hera Palace. Sumber dari agensi Lee Sang Woo, HM Entertainment telah mengesahkan laporan media mengenai penglibatan aktor itu dalam musim terbaru drama tersebut. Kim So Yeon dan Lee Sang Woo telah bertemu diset penggambaran drama MBC Happy Home dan mengumumkan hubungan mereka kepada peminat pada 2016, dan berkahwin pada 2017.  The Penthouse ditetapkan di apartment penthouse 100 tingkat yang mewah, dan musim pertama menampilkan tiga pelakon wanita sebagai watak utama: “ratu” penthouse Shim Soo Ryeon (Lee Ji Ah), “prima donna” Cheon Seo Jin (Kim So Yeon) yang tidak akan berhenti untuk mendapatkan apa yang dia mahukan, dan Oh Yoon Hee (Eugene) yang akan melakukan apa sahaja untuk memasuki dunia masyarakat tinggi.  Musim kedua The Penthouse akan ditayangkan pada 19 Februari. Saksikan teaser disini.